

Projektni boravak (Marie Curie RISE) u Istanbulu za saradnike Univerziteta u Beogradu

Projekat  **H2020 Marie Curie RISE** „Automatsko funkcionalno snimanje IgG za dijagnostiku neuro-degenerativnih bolesti“ – **AUTOIGG** (koordinator Biološki fakultet Univerziteta u Beogradu) ima otvorena mesta za saradnike ili zaposlene na ***Univerzitetu u Beogradu*** (na institutima i fakultetima) za *studijski* boravak u Istanbulu (Turska) sa mogućnošću izbora institucija: 1) Yeditepe Univerzitet Medicine - Odeljenje za imunologiju; 2) MEDIPOL Univerzitet – Centar za regenerativnu medicinu 3) firma Argenit pri Tehničkom Univerzitetu u Istanbulu – razvoj mikroskopa, analiza slike i mašinsko učenje.

Planirani boravci traju od *1-8 meseci* po dogovoru sa mogućnošću jednog do dva prekida i moraju se obaviti najkasnije do *jula 2023 godine*. Projekat plaća boravak 2000 € mesečno.

**Profil kandidata**: naučno-nastavna zvanja počev od mastera/doktoranta do profesora.

Za sve dodatne informacije pisati na: **pandjus@bio.bg.ac.rs ili pozvati tel 011-3032356.**